**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**από 08/07/2023 έως 13/07/2023**

**ΠΡΟΓΡΑΜΜΑ  ΣΑΒΒΑΤΟΥ  08/07/2023**

…..

|  |  |
| --- | --- |
| Αθλητικά / Στίβος | **WEBTV** |

**19:00**  |  **Πανελλήνιο Πρωτάθλημα Στίβου - Βόλος 2023**   
  
**Έτος παραγωγής:** 2023   
**«1η Ημέρα»**

Με τη συμμετοχή 1.200 αθλητών από όλη την Ελλάδα, το Σάββατο 8 και την Κυριακή 9 Ιουλίου 2023, διεξάγεται το Πανελλήνιο Πρωτάθλημα Στίβου Ανδρών – Γυναικών, Κ23 και σύνθετων αγωνισμάτων Κ18 στο Πανθεσσαλικό Στάδιο του Βόλου.  
Οι αγώνες διοργανώνονται από τον ΣΕΓΑΣ σε συνεργασία με το Δήμο Βόλου και με τη στήριξη της Περιφέρειας Θεσσαλίας.

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**21:10**  |  **Κεντρικό Δελτίο Ειδήσεων - Αθλητικά - Καιρός  (M) (Αλλαγή ώρας)**

Το κεντρικό δελτίο ειδήσεων της ΕΡΤ1 με συνέπεια στη μάχη της ενημέρωσης έγκυρα, έγκαιρα, ψύχραιμα και αντικειμενικά. Σε μια περίοδο με πολλά και σημαντικά γεγονότα, το δημοσιογραφικό και τεχνικό επιτελείο της ΕΡΤ, κάθε βράδυ, στις 21:00, με αναλυτικά ρεπορτάζ, απευθείας συνδέσεις, έρευνες, συνεντεύξεις και καλεσμένους από τον χώρο της πολιτικής, της οικονομίας, του πολιτισμού, παρουσιάζει την επικαιρότητα και τις τελευταίες εξελίξεις από την Ελλάδα και όλο τον κόσμο.

Παρουσίαση: Απόστολος Μαγγηριάδης

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:05**  |  **Καρτ Ποστάλ  (E)**   **(Αλλαγή ώρας)**

**«Από έρωτα για τον έρωτα»**   
**Eπεισόδιο**: 2

Ο Τζόζεφ (Ανδρέας Κωνσταντίνου) προσπαθεί να ορθοποδήσει βάζοντας τις σκέψεις του στο χαρτί. Νοσταλγώντας έναν έρωτα που δεν υπάρχει πια. Η σχέση του με τη Σάρα αποτελεί παρελθόν. Όμως, αυτό που δεν γνωρίζει είναι ότι γράμματά του δεν φτάνουν ποτέ στον προορισμό τους. Σε μία από τις εξορμήσεις του στο νησί θα συναντήσει τη Στέλλα (Άννα Μάσχα).  
Κάποτε υπήρξε καλλονή, σήμερα είναι σκιά του εαυτού της. Ο Κώστας (Γεράσιμος Σκιαδαρέσης), ο σύντροφός της, νοσταλγεί τη Στέλλα (Μαρία Βοσκοπούλου) που ερωτεύτηκε και παντρεύτηκε. Όταν ανακαλύπτει τυχαία στο κτήμα του ένα αρχαίο άγαλμα της θεάς Αφροδίτης, θα θυμηθεί και πάλι, με έναν παράδοξο, σχεδόν θρησκευτικό τρόπο, τι σημαίνει έρωτας. Κι ο Τζόζεφ στο πλευρό της Στέλλας θα μάθει να εκτιμά και πάλι τον έρωτα, την απαρχή των πραγμάτων.

Συγγραφέας: Βικτόρια Χίσλοπ   
Διασκευή σεναρίου: Νίκος Απειρανθίτης, Αλεξάνδρα Κατσαρού (Αλεξάνδρα Κ\*), Δώρα Μασκλαβάνου, Παναγιώτης Χριστόπουλος (μαζί με τη συγγραφέα)   
Σκηνοθεσία: Γιώργος Παπαβασιλείου   
Σύνθεση πρωτότυπης μουσικής και τραγούδια: Μίνως Μάτσας   
Δ/νση φωτογραφίας: Γιάννης Δρακουλαράκος, Pete Rowe (Λονδίνο)   
Δ/νση παραγωγής: Ζωή Σγουρού   
Οργάνωση παραγωγής: Σοφία Παναγιωτάκη, Ελισάβετ Χατζηνικολάου   
Εκτέλεση παραγωγής: NEEDaFIXER  
  
Παίζουν: Ανδρέας Κωνσταντίνου, Γεράσιμος Σκιαδαρέσης, Άννα Μάσχα, Μαρία Βοσκοπούλου

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**23:05**  |  **Αγάπη Παράνομη  (E)**   **(Αλλαγή ώρας)**

**«Ο Γάμος» [Με αγγλικούς υπότιτλους]**   
**Eπεισόδιο**: 2

Στο χρόνο που μεσολαβεί ανάμεσα στον αρραβώνα και στο γάμο του Γιώργη και της Χρυσαυγής, ο Θεριανός, δίνοντας μάχη με τα ένστικτά του κατορθώνει να χαλιναγωγήσει το πάθος του για τη μέλλουσα νύφη του.  
Όμως, στο γλέντι του γάμου, μεθάει και ο άνομος πόθος του επιστρέφει. Η Διαμάντω το παρατηρεί απελπισμένη, αλλά δεν το ομολογεί σε κανέναν, γιατί φοβάται την κατακραυγή του κόσμου.  
Οι νιόπαντροι, όπως το θέλει το έθιμο, θα εγκατασταθούν στο πατρικό του γαμπρού. Στη συνέχεια της ίδιας νύχτας, ενώ ο Γιώργης και η Χρυσαυγή κάνουν έρωτα στην κρεβατοκάμαρά τους, ο Θεριανός, πνιγμένος από το αρρωστημένο πάθος για τη νύφη του και τη ζήλια για τον γιο του, περιφέρεται στους ελαιώνες απελπισμένος. Επιστρέφει, όμως, το πρωί μετανιωμένος και ορκίζεται στη γυναίκα του ότι δεν θα πατήσει το στεφάνι τους.  
Με το πέρασμα του χρόνου, η Χρυσαυγή ενσωματώνεται στην οικογένεια των πεθερικών της και, χάρη στον καλό της χαρακτήρα, γίνεται πολύ αγαπητή σε όλους, ιδιαίτερα στη Διαμάντω, που μέρα με τη μέρα την εκτιμά όλο και περισσότερο.

Σκηνοθεσία: Νίκος Κουτελιδάκης  
Σενάριο: Ελένη Ζιώγα  
Σκηνικά-Κοστούμια: Κική Πίττα  
Συνεργάτις Ενδυματολόγος: Μυρτώ Καρέκου  
Μουσική: Χρίστος Στυλιανού  
Διεύθυνση φωτογραφίας: Γιάννης Φώτου  
Mοντάζ: Στάμος Δημητρόπουλος  
Ηχοληψία: Παναγιώτης Ψημμένος  
A΄ Βοηθός σκηνοθέτη: Άγγελος Κουτελιδάκης  
Β΄ Βοηθός σκηνοθέτη: Κατερίνα Καρανάσου  
Βοηθός σκηνογράφου: Ευαγγελία Γρηγοριάδου   
Casting director: Ανζελίκα Καψαμπέλη  
Οργάνωση παραγωγής: Γιώργος Λιναρδάκης  
Διεύθυνση παραγωγής: Αλεξάνδρα Ευστρατιάδη   
Παραγωγή: Γιάννης Μ. Κώστας  
Εκτέλεση παραγωγής: Arcadia Media  
  
Παίζουν: Καρυοφυλλιά Καραμπέτη (Διαμάντω Θεριανού), Νίκος Ψαρράς (Στάθης Θεριανός), Μιχαήλ Ταμπακάκης (Γιώργης Θεριανός), Ευγενία Ξυγκόρου (Χρυσαυγή Ασπρέα), Γιάννης Νταλιάνης (Σπύρος Ασπρέας, πατέρας της Χρυσαυγής), Μαριάνθη Σοντάκη (Κατερίνα Ασπρέα, μητέρα της Χρυσαυγής), Γιώργος Ζιόβας (Κωνσταντής Βλάχος, πατέρας της Ευγενίας), Μαρία Αθανασοπούλου (Φωτεινή Βλάχου, μητέρα της Ευγενίας), Ιζαμπέλλα Μπαλτσαβιά (Ευγενία Βλάχου), Δημήτρης Αριανούτσος (Θοδωρής Ασπρέας, αδελφός της Χρυσαυγής), Παντελής Παπαδόπουλος (παπάς), Ελένη Φίλιππα (μαμή), Σαβίνα Τσάφα (Αρετή, ψυχοκόρη του Ασπρέα), Τάσος Παπαδόπουλος (Μάνθος, εργάτης), Μιχάλης Αρτεμισιάδης (Ανδρέας Καπης, φοιτητής Ιατρικής), Κατερίνα Παντούλη (Μαρία, η μεγάλη κόρη του Θεριανού), Έλλη Νταλιάνη (Ειρήνη, η μικρή κόρη του Θεριανού), Κατερίνα Αμυγδαλιά Θεοφίλου (Βδοκιώ, αδελφή της Χρυσαυγής), Κώστας Βελέντζας (ψάλτης), Αργύρης Γκαγκάνης (λοχαγός), Γιώργος Τσαγκαράκης (Ευτύχης, ο καφετζής), Πέτρος Παρθένης (ταγματάρχης), Στράτος Νταλαμάγκος (Βασίλειος) κ.ά.

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**00:00**  |  **Ελλήνων Δρώμενα  (E)**     
  
Ζ' ΚΥΚΛΟΣ   
  
**«Νέες Αρχαίες Μουσικές»**   
**Eπεισόδιο**: 11

|  |  |
| --- | --- |
| Ταινίες | **WEBTV** |

**01:00**  |  **Το Γέλιο Βγήκε απ’ τον Παράδεισο - Ελληνική Ταινία**     
  
**Έτος παραγωγής:** 1963

|  |  |
| --- | --- |
| Ντοκιμαντέρ / Τρόπος ζωής | **WEBTV** **ERTflix** |

**02:30**  |  **Μικροπόλεις  (E)**     
  
**«Εκάλη - Το τείχος»**   
**Eπεισόδιο**: 14

|  |  |
| --- | --- |
| Ενημέρωση / Ειδήσεις | **WEBTV** |

**03:00**  |  **Ειδήσεις - Αθλητικά - Καιρός  (M)**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**04:00**  |  **Η Αυλή των Χρωμάτων (2022-2023)  (E)**   **(Αλλαγή επεισοδίου)**  
  
**Έτος παραγωγής:** 2022

Η επιτυχημένη εκπομπή της ΕΡΤ2 «Η Αυλή των Χρωμάτων» που αγαπήθηκε και απέκτησε φανατικούς τηλεθεατές, συνεχίζει και φέτος, για 5η συνεχόμενη χρονιά, το μουσικό της «ταξίδι» στον χρόνο.   
  
Ένα ταξίδι που και φέτος θα κάνουν παρέα η εξαιρετική, φιλόξενη οικοδέσποινα, Αθηνά Καμπάκογλου και ο κορυφαίος του πενταγράμμου, σπουδαίος συνθέτης και δεξιοτέχνης του μπουζουκιού, Χρήστος Νικολόπουλος.  
  
Κάθε Σάββατο, 22.00 – 24.00, η εκπομπή του ποιοτικού, γνήσιου λαϊκού τραγουδιού της ΕΡΤ, ανανεωμένη, θα υποδέχεται παλιούς και νέους δημοφιλείς ερμηνευτές και πρωταγωνιστές του καλλιτεχνικού και πολιτιστικού γίγνεσθαι με μοναδικά Αφιερώματα σε μεγάλους δημιουργούς και Θεματικές Βραδιές.  
  
Όλοι μια παρέα, θα ξεδιπλώσουμε παλιές εποχές με αθάνατα, εμβληματικά τραγούδια που έγραψαν ιστορία και όλοι έχουμε σιγοτραγουδήσει και μας έχουν συντροφεύσει σε προσωπικές μας, γλυκές ή πικρές, στιγμές.   
  
Η Αθηνά Καμπάκογλου με τη γνώση, την εμπειρία της και ο Χρήστος Νικολόπουλος με το ανεξάντλητο μουσικό ρεπερτόριό του, συνοδεία της 10μελούς εξαίρετης ορχήστρας, θα αγγίξουν τις καρδιές μας και θα δώσουν ανθρωπιά, ζεστασιά και νόημα στα σαββατιάτικα βράδια στο σπίτι.   
  
Πολύτιμος πάντα για την εκπομπή, ο συγγραφέας, στιχουργός και καλλιτεχνικός επιμελητής της εκπομπής Κώστας Μπαλαχούτης με τη βαθιά μουσική του γνώση.   
  
Και φέτος, στις ενορχηστρώσεις και την διεύθυνση της Ορχήστρας, ο εξαιρετικός συνθέτης, πιανίστας και μαέστρος, Νίκος Στρατηγός.   
  
Μείνετε πιστοί στο ραντεβού μας, κάθε Σάββατο, 22.00 – 24.00 στην ΕΡΤ2, για να απολαύσουμε σπουδαίες, αυθεντικές λαϊκές βραδιές!

**«Άμεση Δράση Παρακαλώ! Αφιέρωμα στον Πάνο Σόμπολο» (Εις μνήμην της Γιώτας Γιάννα)**   
**Eπεισόδιο**: 18

Όσο θα υπάρχουν παράνομοι, τόσο θα υπάρχουν και τραγούδια, τα οποία αφηγούνται τα «κατορθώματα» τους ή θα θρηνούν τα πάθη τους.  
  
Πρόκειται για τραγούδια που έχει αγαπήσει ο λαός και έχει “μισήσει” το σύστημα της κάθε εποχής.  
Χαρτοπαιξίες, παραβάσεις και παραπτώματα, αστυνομία, προσαγωγές, ανακρίσεις, αλλά και μοιραίοι έρωτες είναι τα θέματα των τραγουδιών τα οποία εξιστορούν την παράνομη, αλλά και τόσο πονεμένη πλευρά του ανθρώπινου βίου.  
  
Αυτά τα θέματα τα γνωρίζει καλύτερα από τον καθένα ο κορυφαίος αστυνομικός συντάκτης της εποχής μας, ο Πάνος Σόμπολος, στον οποίο είναι αφιερωμένο το επεισόδιο της «Αυλής των χρωμάτων».   
  
Ο Πάνος Σόμπολος σταχυολογεί τις καλύτερες ιστορίες του “δελτίου αδικημάτων και συμβάντων” από το κέντρο της Άμεσης Δράσης και αναδεικνύει αστεία και παράξενα συμβάντα, τα οποία δημοσιεύτηκαν σε ειδικές χιουμοριστικές στήλες στις εφημερίδες και στα περιοδικά της εποχής.  
  
Αυτό είναι το ευρηματικό θέμα του έκτου κατά σειρά βιβλίου του Πάνου Σόμπολου που έχει τίτλο: Άμεση Δράση, παρακαλώ! Περίεργα, ευτράπελα και διδακτικά από το «Δελτίο αδικημάτων και συμβάντων» 1970-2010.  
  
Καλεσμένοι στη φιλόξενη αυλή μας, ο έμπειρος αστυνομικός συντάκτης Πέτρος Καρσιώτης και ο δικαστικός συντάκτης Πέτρος Κουσουλός.  
  
Η δημοσιογράφος Αθηνά Καμπάκογλου και ο σπουδαίος συνθέτης Χρήστος Νικολόπουλος, αναζήτησαν τα σημαντικότερα τραγούδια με τους στίχους γεμάτους μόρτες, νταήδες, παλικαράδες και απατημένους και τα παρουσιάζουν με τη βοήθεια των εξαιρετικών τραγουδιστών.   
  
«Το πιτσιρικάκι», «Ξυπνώ και βλέπω σίδερα», «O Σαρκαφλιάς», «Παράνομος Δεσμός», «Με σκότωσε γιατί την αγαπούσα» είναι μερικά μόνο από τα τραγούδια, που θα ερμηνεύσουν η Γιώτα Γιάννα, η Κατερίνα Τσιρίδου, ο Θέμης Ανδρεάδης και ο Δημήτρης Σταρόβας.  
  
«H Αυλή των χρωμάτων», με την Αθηνά Καμπάκογλου και τον Χρήστο Νικολόπουλο γεμίζει το βιβλίο αστυνομικών συμβάντων με νότες και δημιουργεί μία εκπομπή με τα πιο ανατρεπτικά αλλά και «διδακτικά» τραγούδια του Ελληνικού πενταγράμμου.   
  
  
Ενορχηστρώσεις και Διεύθυνση Ορχήστρας: Νίκος Στρατηγός  
  
Παίζουν οι μουσικοί:  
Πιάνο: Νίκος Στρατηγός  
Μπουζούκια: Δημήτρης Ρέππας - Γιάννης Σταματογιάννης  
Ακορντεόν: Τάσος Κάντας  
Βιολί: Μανώλης Κόττορος  
Τσέλο: Άρης Ζέρβας  
Πλήκτρα: Κώστας Σέγγης  
Τύμπανα: Γρηγόρης Συντρίδης  
Μπάσο: Πόλυς Πελέλης  
Κιθάρα: Βαγγέλης Κονταράτος  
Κρουστά: Νατάσσα Παυλάτου

Παρουσίαση: Χρήστος Νικολόπουλος - Αθηνά Καμπάκογλου  
Σκηνοθεσία: Χρήστος Φασόης  
Αρχισυνταξία: Αθηνά Καμπάκογλου - Νίκος Τιλκερίδης  
Δ/νση Παραγωγής: Θοδωρής Χατζηπαναγιώτης - Νίνα Ντόβα  
Εξωτερικός Παραγωγός: Φάνης Συναδινός  
Σχεδιασμός ήχου: Νικήτας Κονταράτος  
Ηχογράφηση - Μίξη Ήχου - Master: Βασίλης Νικολόπουλος  
Διεύθυνση φωτογραφίας: Γιάννης Λαζαρίδης  
Μοντάζ: Ντίνος Τσιρόπουλος  
Έρευνα Αρχείου – οπτικού υλικού: Κώστας Λύγδας  
Υπεύθυνη Καλεσμένων: Δήμητρα Δάρδα  
Υπεύθυνη Επικοινωνίας: Σοφία Καλαντζή  
Βοηθός Σκηνοθέτη: Σορέττα Καψωμένου  
Φωτογραφίες: Μάχη Παπαγεωργίου

**ΠΡΟΓΡΑΜΜΑ  ΠΕΜΠΤΗΣ  13/07/2023**

…..

|  |  |
| --- | --- |
| Ψυχαγωγία | **WEBTV** **ERTflix** |

**00:00**  |  **Τα Νούμερα  (E)**  

**«Τρελό από χαρά» [Με αγγλικούς υπότιτλους]**   
**Eπεισόδιο**: 4

|  |  |
| --- | --- |
| Ταινίες | **WEBTV** |

**01:15**  |  **Ένα Γελαστό Απόγευμα - Ελληνική Ταινία**     
  
**Έτος παραγωγής:** 1979  
Ελληνική ταινία μυθοπλασίας |Δραματική, Αισθηματική

|  |  |
| --- | --- |
| Ταινίες | **WEBTV** **ERTflix** |

**02:50**  |  **Η Συμμαθήτρια - Μικρές Ιστορίες**   **(Ένθεση προγράμματος)**  
  
**Έτος παραγωγής:** 2021  
**Διάρκεια**: 5'

Ελληνική ταινία μυθοπλασίας| Κινούμενα Σχέδια|Πρόγραμμα Microfilm  
  
Μια συμβολική ταινία κινουμένων σχεδίων, με θέμα την ενηλικίωση.  
  
Υπόθεση: Η Μαρίνα εισέρχεται στον κόσμο της φαντασίας της και αντιμετωπίζει την συμμαθήτρια της προβάλλοντας σε αυτήν τα διλλήματα και τις ανησυχίες της και παρατηρώντας τη με κριτική ματιά. Το αποτέλεσμα της θυμίζει όλα όσα την ενοχλούν και συμβολίζει όλα όσα θέλει να αποκτήσει. Στο τέλος, η Μαρίνα αποδέχεται τον εαυτό της.  
  
  
Σημείωμα Σκηνοθέτη: «Η ιδέα εμψύχωσης βασίζεται στην δραματοποιημένη περιπέτεια μιας εφήβου. Η αφήγηση πραγματοποιείται σε δύο διαστάσεις την πραγματική και την φανταστική-σκέψεις. Η πραγματικότητα οπτικοποιείται με την τεχνική PIXILATION και 3D computer animation για να είναι σαφή τα όρια του πραγματικού και φανταστικού κόσμου που υλοποιείται με την τεχνική του δισδιάστατου σκίτσου. Η βαλίτσα είναι η πύλη εισόδου από τον πραγματικό στον φανταστικό κόσμο.  
  
Η ταινία αναφέρεται στην εσωτερική πάλη των εφήβων μέχρι να βρουν τον εαυτόν τους. Η συμβολική έκφραση επιλέχθηκε για να αποδοθεί ο φανταστικός κόσμος που παρουσιάζει σκέψεις και διλλήματα. Ένας κενός χώρος μ’ ένα πλαίσιο όπου το πλαίσιο προσδιορίζει τον τόπο της δράσης. Επιλέξαμε η ταινία να υλοποιηθεί με την χρήση της τεχνικής Stop motion - Pixilation (ανιμέισον). Μέσω της τεχνικής αυτής παρουσιάζεται η Μαρίνα νευρική, άκαμπτη με απότομες κινήσεις. H ηρωίδα, οπττικοποιείται με στυλιζαρισμένη κίνηση, και χρωματικές επιλογές χωρίς εντάσεις. Με στόχο την ταύτιση των θεατών και την διατήρηση  
  
σε κάποιο βαθμό, του συναισθήματος της πρωταγωνίστριας, που προσπαθεί να βρει τα πατήματα της. Ο φανταστικός κόσμος-σκέψεις αποδίδεται με ασπρόμαυρα σκίτσα και κινουμένη γραμμοσκίαση στο φόντο, στις δυσάρεστες σκέψεις. Χρώμα εισέρχεται στο καρέ σε συγκεκριμένα σημεία για να δώσει μηνύματα χαράς και δημιουργικότητας.. Η επιλογή του σκίτσου με πινελιές χρώματος, ως γραφικού στυλ, προσδίδει στο έργο οπτική απλότητα σε αντίθεση με το νοηματικό βάθος που αναδύεται από κάθε σκηνή. Η κίνηση είναι ομαλή. Οι δύο ηρωίδες αλληλοεπιδρούν μεταξύ τους μέχρι να καταλήξουν σε ένα σώμα και ν΄ αποδεχτεί η Μαρίνα την συμμαθήτρια της. Έντομα και πουλιά παίζουν σημαντικό ρόλο στην εξέλιξη της ιστορίας, αφ΄ενός βοηθούν αφηγηματικά το πέρασμα από την πραγματικότητα στην φαντασία αφ’ εταίρου συμβολίζουν ευχάριστες ή δυσάρεστες σκέψεις. Ο ήχος παίζει καθοριστικό ρόλο, είναι σκληρός και πολλές φορές κοφτός, όταν πλαισιώνει τις δυσάρεστες σκέψεις ενώ στις ευχάριστες μελωδικός. Για την οπτικοποίηση των εννοιών, επιστρατεύουμε το σκίτσο και τις αξίες της τέχνης του ανιμέισον, φανταστικούς κόσμους, μεταμορφώσεις, μεταφορές και συμβολισμούς που βάζουν τον θεατή σε σκέψεις και του δίνουν μια ώθηση να ταυτιστεί με την ηρωίδα.»  
  
Συμμετοχή στο διαγωνιστικό τμήμα φεστιβάλ:  
  
The Classmate/2021 /Drama International Short Film Festival  
  
The Classmate/2021 /Thessaloniki Animation Festival  
  
The Classmate/2021 /animasyros International Animation Festival  
  
The Classmate/2021/ Icona International Animation Festival  
  
The Classmate/2021 /Stockholm City Film Festival  
  
The Classmate/2021 /Diogenes 21, Tbilisi 2nd International Short Film Internet Festival  
  
The Classmate/2022 /Stockholm City Film Festival  
  
The Classmate/2022 /5th International women filmmakers festival  
  
The Classmate/2022 /International world films awards NY  
  
Διακρίσεις:  
  
3rd professional film award, The Classmate /2021/ Icona International Animation Festival  
  
Special Jury Animation Award, The Classmate/2022 /5th International women filmmakers festival

Σκηνοθεσία: Αναστασία Δημητρά-Γιώργος Γκάβαλος  
Σενάριο: Αναστασία Δημητρά  
  
Σχεδιασμός χαρακτήρα: Αννη Χατζηκόμνου | Animation: Αναστασία Δημητρά – Κ. Πουλόπουλος | Μοντάζ: Viewstudio | 3D graphics: Δ. Πατρίκιος | Σχεδιασμός τιτλων: Αλκηστις Τσίκου| Ηθοποιός: Μαρίνα Χαραλαμποπούλου  
  
Τεχνική: Pixalation και σκίτσο

|  |  |
| --- | --- |
| Ενημέρωση / Ειδήσεις | **WEBTV** |

**03:00**  |  **Ειδήσεις - Αθλητικά - Καιρός  (M)**

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**